Държавен вестник, бр. 107, 2020 г., стр. 69

БРОЙ  107	
Д Ъ Р Ж А В Е Н  В Е С Т Н И К 	
СТР.  69  
електронни заявления и приложените към 
тях документи; 
4. извършва справки по движението на 
подадени заявления и приложените към тях 
документи, съдържащи се в електронното ад-
вокатско досие и актуален статус; 
5. получава справка за актуалния му статус 
съобразно отразените в регистъра данни.
Раздел ІV
Регистриран достъп по електронен път до 
електронните адвокатски регистри от орга- 
ните на адвокатурата
Чл. 133. (1) Отдалечен и вътрешен достъп 
от електронно устройство до електронните 
адвокатски регистри на член на органите на 
адвокатурата се осъществява след изпълнение 
най-малко на следното: 
1. валиден квалифициран електронен под-
пис, с който се осъществява достъп до елек-
тронните регистри съобразно длъжността 
и качеството, което заема, и въз основа на 
съответните актове, удостоверяващи ролята 
за системата на съответния член на органите 
на адвокатурата; 
2. в срока, за който лицето е избрано в 
органите на адвокатурата, като след влизане 
в сила на избора на новите органи дадената 
оторизация се прекратява.
(2) За регистрираните вътрешни потреби-
тели в информационните системи, използвани 
от Висшия адвокатски съвет, се обработват 
данни със следния минимален обхват: 
1. име – собствено име на физическо лице; 
ако името е съставно и включва две или по-
вече отделни имена, се вписват всички имена, 
така както са изписани при издаването на 
електронния подпис; 
2. презиме – бащино име на физическо 
лице, така както е изписано при издаването 
на електронния подпис;
3. фамилия – фамилно име на физическо 
лице; ако фамилията е съставна, се вписват 
всички съставящи я имена, така както са из-
писани при издаването на електронния подпис; 
4. качество в органите на адвокатурата на 
вътрешния потребител с цел установяване 
извършването на конкретни действия в инфор-
мационната система съобразно предоставеното 
ниво на достъп. 
(3) Електронната оторизация в електрон-
ните адвокатски регистри на всеки вътрешен 
потребител определя нивото му на достъп 
в информационната система с цел контрол, 
отчетност, проследимост и одит на достъпа 
и сигурността.
Раздел V
Регистриран достъп до електронните адвокат-
ски регистри от длъжностни лица
Чл. 134. (1) За нуждите на регистърни-
те производства по тази наредба се създава 
служебен профил за достъп на лице, работещо 
по трудово правоотношение към адвокатската 
колегия, свързано с извършването на необхо-
димите технически дейности по тях. 
(2) Служебният профил трябва да предос-
тавя възможност и информация за всички 
извършени действия от длъжностното лице 
във връзка с достъпа до информационните 
системи съобразно тази наредба. Всички 
действия, извършени от длъжностните лица, 
се регистрират автоматично по начин, не-
подлежащ на корекция или унищожаване, и 
съдържа данни за: 
1. създател на достъпа – данни, еднозначно 
идентифициращи служителя чрез средствата 
на информационната система; 
2. време на създаване на достъп във формат 
дата, час, минута, секунда и акт, въз основа на 
който достъпът е създаден;
3. срок на създадения достъп и доказател-
ства за предоставянето му;
4. обхват на достъп до информационните 
системи само за целите на изпълнение на 
служебните задължения.
Чл. 135. (1) Всеки адвокатски съвет възлага 
на служители по трудово правоотношение да 
извършват технически дейности, свързани 
с регистърните производства по тази наредба. 
(2) За всеки служител с право на достъп 
в информационните системи се регистрират, 
записват и съхраняват най-малко следните 
данни: 
1. имена по лична карта и валиден квали-
фициран електронен подпис, издаден за целите 
на упражняваната трудова функция; 
2. длъжност и месторабота; 
3. съгласие, че за всеки неоторизиран достъп, 
действие или бездействие в информационната 
система и извършване на действия без разпо-
реждане или бездействия след разпореждане 
длъжностното лице по вписванията носи 
дисциплинарна и имуществена отговорност 
по Кодекса на труда, ако това не представлява 
престъпление; 
4. разпореждане от председателя на съот-
ветния адвокатски съвет или председателя 
на Висшия адвокатски съвет за оторизация 
на достъпа. 
ДОПЪЛНИТЕЛНИ РАЗПОРЕДБИ 
§ 1. Всички образци на документи по тази 
наредба, които не се подават по електронен 
път, се разпечатват на хартия формат А4 в 
съответствие с БДС. 
§ 2. Личният номер се съставя, както следва: 
1. в разряд първи се посочва: 1 – за адвокат, 
2 – за адвокатско дружество, 3 – за адвокатско 
съдружие, 4 – за младши адвокат, 5 – за ад-
вокатски сътрудник, или 6 – за чуждестранен 
адвокат; 
2. в разряд втори се посочва числото за 
алгоритмична защита;